Η κατασκευή της ταυτότητας στα μυθιστορήματα : ¨Η αηδονόπιτα του Ισ. Ζουργού, Ιμαρέτ του Γ. Καλπούζου, Κρήτη μου της Σ. Αλτίνσαϊ και Πατρίδα από βαμβάκι της Ελ. Χουζούρη:
Creators: name: Κωστούδα, Σμαράγδω Στυλιανού
Publisher: name: Aristotle University of Thessaloniki
Year: 2011
Subjects: Ταυτότητα
Λογοτεχνία
Πολυπολιτισμικότητα
Identity
Literature
Multicultural

description: Στην εποχή μας της παγκοσμιοποίησης, της συνεχούς επικοινωνίας, της ραγδαίας ανάπτυξης της επιστημονικής γνώσης, της μετανάστευσης, όπου όλες οι κοινωνίες είναι ετερογενείς, κρίνεται επιτακτική η ανάγκη διαμόρφωσης των συνθηκών για διαπολιτισμική επικοινωνία, αποδοχή και κατανόηση της αλήθειας του «Άλλου», ώστε να εκλείψει κάθε είδους ξενοφοβία μισαλλοδοξία και ρατσισμός. Οι αλλαγές που συμβαίνουν στη σημερινή κοινωνία, αντικατοπτρίζονται και σε επίπεδο λογοτεχνίας διότι η τελευταία αναπαριστά κατά κάποιο τρόπο και την πραγματικότητα. Το λογοτεχνικό κείμενο ευαισθητοποιεί και συγκινεί, αλλά ταυτόχρονα πληροφορεί, προβληματίζει, μεταβιβάζει αξίες και πρότυπα συμπεριφοράς που σχετίζονται με τη συναισθηματική σφαίρα της προσωπικότητας, διαμορφώνει στάσεις ζωής και τελικά ιδεολογία.Θέμα της διπλωματικής αποτελεί η μελέτη της ελληνικής ταυτότητας μέσα σε τέσσερα σύγχρονα μυθιστορήματα της νεοελληνικής λογοτεχνίας και κεντρικός στόχος ο τρόπος κατασκευής της και η διερεύνηση των συστατικών της στοιχείων. Ως εργαλείο ανάλυσης και ερμηνείας χρησιμοποιείται η ανάλυση περιεχομένου μαζί με τη θεωρία της αφήγησης που μας επιτρέπει να ανιχνεύσουμε τη ματιά του συγγραφέα απέναντι στον «άλλο». Η έρευνα κατέδειξε τη ρευστότητα στην κατασκευή της προσωπικής και εθνικής ταυτότητας, που στηρίζονται και οι δύο σε αναδρομικές αφηγήσεις και διαμορφώνονται κυρίως μέσα από το λόγο, είτε αυτοβιογραφικό, που οδηγεί σε αναστοχασμό, είτε μέσα από εθνικές αφηγήσεις που ανακατασκευάζουν τη βιογραφία του έθνους με αναμνήσεις. Ο στόχος των σύγχρονων συγγραφέων είναι να στραφεί η προσοχή μας από τις συγκρούσεις και τις εθνικιστικές αντιπαλότητες, προς τα ανθρώπινα συναισθήματα και τον εσώκοσμο των ηρώων. Μέσα από τις βιογραφίες απλών ανθρώπων και των οικογενειών τους, αναδύεται το ιστορικό φόντο της κάθε εποχής. Οι σύγχρονοι λογοτέχνες υπακούοντας στους προβληματισμούς που θέτει η πολυπολιτισμικότητα, απομακρύνονται από το στείρο διδακτισμό του παρελθόντος και προτείνουν μια νέα προσέγγιση της ιστορικής περιόδου στην οποία αναφέρονται, αξιοποιώντας την ανάλογα με τα αιτήματα και τις τάσεις της δικής μας εποχής, δίνοντας τη δυνατότητα και στις φωνές των «άλλων» ν’ ακουστούν και να γίνουν αποδεκτές. Ανοίγουν λοιπόν μέσα από τη δυνατότητα που τους παρέχει ο επικοινωνιακός χαρακτήρας της λογοτεχνίας, ένα διάλογο με τους αναγνώστες προωθώντας στην ουσία τους προβληματισμούς και τις αμφισβητήσεις που δημιουργούνται στα θέματα ταυτότητας στην εποχή της μετανεωτερικότητας.Συνοψίζοντας, τα βιβλία αυτά της σύγχρονης λογοτεχνίας μπορεί να είναι τα εργαλεία που κτίζουν το σεβασμό για τα ανθρώπινα δικαιώματα, που στοχεύουν στην κατανόηση της ταυτότητας του άλλου, στην μέσα από αναθεωρήσεις επανατοποθέτηση σε σωστά πλαίσια της δικής μας ταυτότητας, στην ενίσχυση της αυτοεκτίμησης όλων όσων είναι μέλη μειονοτικών ομάδων και τέλος μπορεί να είναι τα εργαλεία που συμβάλλουν στην αλλαγή στάσεων και νοοτροπιών.
description: In our modern world of globalization where the communication is continual, the scientific knowledge is developing and all the societies are multicultural due to immigration, it is necessary to create the conditions for intercultural communication, acceptance and acknowledgement of the other’s truth. The changes that happen in modern societies are reflected in literature too, because the latter shows the reality in some way. Literature makes us more sensitive, gives information, transfers values and patterns of behavior, all of which are correlated with the emotional aspects of personality and creates attitudes of life and ideology. The subject of the dissertation is a study about the Greek identity, its substitute elements and how it is constructed in four modern fictions. The methodological tool is the qualitive analysis of content and the narration’s theory, which allows us to detect the author’s eyesight towards the otherness. The research proved that the personal and national identity are based on narrations and are formed through discourses and memories, are fluid and no constant, while the authors emphasize on the human emotions and the interior world of heroes, far away from the conflicts and nationalist frictions. Through the biographies of simple people and their families, we can discern the historical background of every period. The modern authors take into consideration all the aspects of multicultural societies and propose a new approach of the historical period they are referred to, giving the opportunity, to the others’ voice to be heard. They start consequently through the communicative character of literature a dialogue with the readers, promoting all the disputes and doubts that we all face with the issue identity in the post-modern societies.In conclusion these books of modern literature, may be the tools that build the respect for the human rights, suggest the comprehension of the other’s identity, help us to approach through reconsiderations the reposition of our identity, empower the self-esteem all those who belong to minorities groups and in fact may be the tools that contribute to the change of mentalities and attitudes.